แอบเห็นโปรโมชั่นลด 20% ของทางร้าน เลยไม่รอช้าครับ 

[พิกัดและบรรยากาศ] ร้านนี้ตั้งอยู่ในละแวกจุติอนุสรณ์ (เลี้ยวเข้ามาทางถนนเส้นเดียวกับธนาคารทหารไทย) การตกแต่งสไตล์ minimal บรรยากาศภายในดูโล่ง สบายตา น่านั่งดีครับ 

ร้านเปิด 11.00-21.00 น.

เมนู ไอศกรีม Soft serve (รสชาติสลับสับเปลี่ยนไปในแต่ละวัน ต้องเสี่ยงกันเอาเอง) และเมนูของหวาน 

ซึ่งตอนนี้ทางร้านนี้มีโปรโมชั่นลด 20% ทั้งร้าน เพื่อเอาใจลูกค้า นอกจากนี้เมื่อสั่งเมนูของหวานที่เป็นจาน ยังรับ Salted Caramel Popcorn ไปกินเล่นฟรีๆ อีก 1 ตะกร้า โดยโปรโมชั่นนี้มีเฉพาะช่วงเวลา 11.00 น - 16.00 น และ 19.00 น - 21.00 น เท่านั้น จนถึง 5 มีนาคม 2560

ครั้งนี้ผมสั่งเป็น Triple Choc Ban (ปกติราคา 98 บาท ลดเหลือ 78 บาท) ซอฟท์เสิร์ฟรสนม นุ่มๆ เนื้อเหนียวหนืด และรสหวานกำลังดี กับ เลเยอร์ของ Fudgy Chocolate Brownie และ Oreo crush ที่ให้ความกรุบกรอบ เคี้ยวเพลิน ส่วนกล้วยหอม, Nutella Caramel และช็อคโกแลตซอส ก็เข้ากั๊น เข้ากันได้เป็นอย่างดีกับไอศกรีมแก้วนี้ เอาเป็นว่าทานเพลินเลยละกัน หากกลัวอ้วนก็ชวนเพื่อนมาหารร่วมกันก็ดีนะ 

โดยรวมโดนใจครับสำหรับซอฟท์เสิร์ฟแก้วนี้ ยิ่งราคาโปรโมชั่น ยิ่งคุ้มไปใหญ่ เจ้าของร้านก็น่ารักเป็นกันเอง พูดจาสุภาพ เหมาะเลยครับสำหรับช่วงอากาศร้อนๆ หรืออยากมาเติมความหวานกัน เอาเป็นว่าขอฟาดให้ 4 ดาวไปเลย 